Javier Andreu Pintado

Javier Andreu Pintado (Iruña, 1973) nafar historialaria da, bereziki Antzinaroa ikertzen duena.

Bibliografia 
Zaragozako Unibertsitatean Historia ikasi zuen eta ondoren, Coimbra, Oxford, Munich eta Heidelbergeko unibertsitateetan prestakuntza osatu zuen, bai eta Alexander von Humboldt Fundazioko beka lortu. 2011z geroztik, Antzinateko Historiako irakasle titularra da Urrutiko Hezkuntzarako Unibertsitate Nazionalean (UNED) eta, 2014az geroztik, Nafarroako Unibertsitateko Historia sailean aritzen da. 2018az geroztik, Filosofia eta Letretako Fakultateko Ikasleen Dekanordea eta Arkeologiako Diplomaren Koordinatzailea da. Gainera, Historiako tutorea da Tuterako eta Iruñeko UNEDen. 

Latinezko inskripzioen, eliteen eta erromatar populazioaren gaineko ikerketak egiten ditu.

Proiektuak 
Hainbat ikerketa proiektu bideratu ditu, nazio mailan zein nazioartean eta argitalpen ugari ditu aldizkari akademikoetan. Publiko orokorrerako medioetan ere elkarrizketak eman ditu. Oppida Imperii Romani bloga ere elikatzen du 2008tik.

Aragoiko Gobernuaren eta Uncastillo Fundazioaren Ikerketa Plan bateko zuzendari zientifikoa da, Los Bañales hiri erromatarrean (Uncastillo, Zaragoza). 

2017az geroztik, Eslabako Udalarekin eta Cederna-Garalurrekin batera, Eslabako (Nafarroa) Santakriz hiri erromatarraren aurkikuntzaren mendeurrena ospatzeko ekintzen koordinazioaren arduraduna da.

Liburuak 
Hauek dira berak idatzitako liburu batzuk:

 2022. Liberalitas Flavia: Obras públicas, monumentalización urbana e imagen dinástica en el Principado de los Flavios (69-96 d. C.). Sevilla. Universidad de Sevilla. ISBN:978-84-472-3092-1
 2022. Valete Vos Viatores: Travelling through Latin inscriptions across the Roman Empire. Coimbra : Coimbra University Press. ISBN: 978-989-26-2335-1.
 2021. Inter medium Vasconum pertransibunt aquae. Vascones y termalismo en la Antigüedad hispana. Opera selecta de Mª Jesús Peréx Agorreta. Madrid : UNED ISBN: 978-84-362-7681-7.
 2013. (Editore moduan) "Entre Vascones y Romanos: sobre las tierras de Navarra en la Antigüedad". Cuadernos de Arqueología de Navarra. Iruña: UNED. ISSN: 1133-1542
 2012. Las cupae hispanas: origen, difusión, uso, tipología. Tutera: UNED - Fundación Uncastillo ISBN: 978-84-615-6200-8.

 2009. (Koordinatzaile moduan) Los vascones de las fuentes antiguasen torno a una etnia de la antigüedad peninsular. Bartzelonako Unibertsitatea. ISBN 978-84-475-3390-9.

Erreferentziak

Kanpo estekak 

Euskal Herriko historialariak